Raġel armat daħal f’Katidral  fil-gżira Russa fil-Lvant ta’ Sakhalin u qatel soru u persuna oħra li kienet qed titlob fil-knisja. Fl-attakk indarbu sitt persuni oħra – bosta ġarrbu ġrieħi f’saqajhom iżda ma korrewx gravi. Impjegat f’kumpanija tas-sigurtà qed jinżamm arrestat iżda l-motiv tar-raġel stmat li għandu mal-25 sena għadu mhux ċar. S’issa għadha ma kinetx stabbilita rabta mal-Olimpjadi tax-Xitwa li qed isiru f’Sochi. Tim ta’ investigaturi Russi qalu li l-psikjatri se jippruvaw jiddeterminaw il-kundizzjoni tar-raġel li qed jinżamm arrestat.